 लिखित दुर्भाग्य-तम का इससे तुरंत नाश हो जाता है। ऐसी सद्य मृत्तिका मुझे शुचिता प्रदान करे।
 हसन्तः सोल्लासं विकच कुसुम व्रातमिषतः ।
 देवसरित के तट पर अवस्थित डोलते पुष्पद्रुमों से लदे वृक्ष मानो उन हत्भागियों पर हँसते हैं तो इससे विमुख हो अपनी ही विषम दुनिया में आसक्त रहते हैं। नित्य मलीन मधुमक्खियों को भी अपनी सुवास से सतत पवित्र करते पुष्पों वाले ये वृक्ष हमारे सखा हों।
 वितानव्यासक्ता यमनियमारक्ताः कतिपये ।
 कोई देवताओं को भजते तो कोई कठिन सेवा में लगते, कोई बलि देते, कुछ यम नियम में रत रहते या कठोर तपसाधन और ध्यान करते हैं। पर हे त्रिपथगामिनी, मैं तो आराम से मात्र आपका नाम स्मरण मात्र ही करता हुआ इस जगत्जाल को तृणजालवत अनुभव करता हूँ।
 सतां श्रेयः कर्तुं कति न कृतिनः सन्ति विबुधाः ।
 जन्म से ही सतत सत्कर्मियों के लिए श्रेयस्कर तो कई विद्वान और सुकृती होंगे। परन्तु सुकर्म ना करने वाले और अवलम्बनहीनों के उद्धार के लिए मुझे तो आपके अतिरिक्त और कोई नहीं दिखता है।
 विमूढैः संरन्तुं क्वचिदपि न विश्रान्तिमगमम् ।
 अरे माँ, तेरा पय-जल पान करके भी मैं तुरंत विमूढ़ों के साहचर्य में चला गया, और कहीं भी विश्रांति न पाई। अब तो हे सदय हृदया माँ, मुझे सदा के लिए मृदु शीतल पवन युक्ता अपनी पावन गोद में चिर विश्राम देदे, काफी देर बाद मेरे जीवन में आपकी प्रेम के प्रति जागृति आयी है।
 किरीटे बालेन्दुं नियमय पुनः पन्नग गणैः ।
 हे दिव्य सरिता! अपनी दृढ रमणिक कटि कसकर बालचंद्र के मुकुट को सर्पों के द्वारा सुस्थिर कर लो। ये किसी साधारण अधम जन का प्रकरण नहीं है। इस जगन्नाथ के समुद्धार का समय आ गया है।
 करैः कुम्भाम्भोजे वराभय निरासौ विदधतीम् ।
 आप शिशिरचन्द्र की धवलता लिए हैं और वक्रचन्द्र शोभित किरीट आपको शोभित कर रहा है। हाथों में अभयमुद्रा युक्त हाथों में कुम्भ्सम कुमुद हैं, सुधासार रूप वसन और अलंकार धारण किये हुए आप शुभ्र मकर पर आरूढ़ हैं। ऐसे आपके रूप का जो ध्यान धरता है, उसका कभी परिभव नहीं, अभ्युदय ही शोता है।
 भवज्वलन भर्जिताननिशमूर्जयन्ती नरान् ।
 शांतनु अन्गिनी गंगा! तीन ताप के भवजाल से निरंतर विदग्धित जीवों को अपने स्मितमुस्कान युक्त मुख, कांतिपूरित वदनामृत और विवेक चन्द्रिका प्रसाद से शीतलता प्रदान करने वाली आप, मेरे भी पाप ताप का शमन कर शांति प्रदान करें।
 स्रस्तं सान्द्रसुधा रसैर्विदलितं गारुत्मतैर्ग्रावभिः ।
 स्वर्गलोक कल्लोलिनी गंगे! आपकी लहरों के स्पर्श से तो कलि बह ही गया! अब मेरी इस त्रस्त आत्मा का भी उद्धार करो। भाव भुजंग से ग्रसित इसका न मन्त्र, न औषधि, न सुरसमूह, न गरिष्ठ सुधा और न ही गरुत्मान मणि उपचार है।
 सर्वस्वं हारयित्वा स्वमथपुरभिदिद्राक्पणी कर्तुकामे ।
 चौसर की द्यूत क्रीडा में दांव पर अपने प्रमथगण,नंदी, ईंदु, गलहार नाग, गजचर्म सहित सब कुछ हारने के बाद जब शिव स्वयं को दांव पर लगाने को तत्पर हुए, तब अकूत जलभंडार युक्त स्वर्णकलश लिए तांडव नर्तक की भ